લોકો, બાળકો અને સિનિયર સિટિઝનો માટે હરવાફરવા ને રિલૅક્સ થવા માટે બનેલાં ગાર્ડનોમાં હવે મોબાઇલ ટાવર લગાડેલા જોવા મળે તો આશ્ચર્યચકિત નહીં થતા. સાયન-માટુંગાનાં ૩૧ ગાર્ડનમાં સુધરાઈએ રિલાયન્સના મોબાઇલ ટાવર લગાડવા માટે પરવાનગી આપી હોવાથી અહીં રહેતા લોકોના મનમાં રોષ જાગ્યો છે. F-નૉર્થ વૉર્ડ સિટિઝન ફેડરેશન દ્વારા આ પ્રપોઝલનો વિરોધ કરવામાં આવ્યો હતો.ગાર્ડનમાં બાળકોને રમવા માટે અને લોકોને ચાલવા માટે માંડ-માંડ જગ્યા મળતી હોય છે ત્યારે ત્યાં સુધરાઈ મોબાઇલ ટાવર્સ લગાડવા માટે પરવાનગી કેવી રીતે આપી શકે એવો લોકોના મનમાં સવાલ છે.